cyanic-selkie/wikianc huggingface dataset:
ჯანდაცვა აზერბაიჯანში
დაფინანსება
ჯანდაცვის სფეროში გამოვლენილი პრობლემების საფუძველზე შემუშავდა შემდგომი მოქმედებების გეგმა ამ სფეროს განვითარებისათვის. «The Kuba Project» გულისხმობს: სისტემის რაციონალიზაციას, სპეციალიზირებული კლინიკებისა და მულტიდისციპლინარული საავადმყოფოების გაერთიანებას, სახელმწიფოსა და საზოგადოებას შორის თანამშრომლობას ჯანმრთელობის დაცვის სფეროში, სახელმწიფოს მაკონტროლებელი და გადამწყვეტი როლით.
საზოგადოების მონაწილეობა განხორციელდება სპეციალურ დაწესებულებებში:  «Health Councils» (ჯანმრთელობის საბჭოები), «Health Committees» (ჯანმრთელობის კომიტეტები ) და «District Health Advisory Boards»( რაიონული ჯანმრთელობის საკონსულტაციო საბჭოები). ასეთი ორგანიზაციები ჩაერთვებიან ჯანმრთელობის საქმიანობის კოორდინაციაში; ადგილობრივი ჯანმრთელობის პრობლემების იდენტიფიცირებასა და გადაწყვეტაში; სამედიცინო პროფესიონალების დახმარებაში.
რეფორმის მიზნები
ჯანმრთელობის დაცვის სფეროში მომწიფებული პრობლემები მოითხოვს მოქმედებას. აზერბაიჯანის ხელისუფლებამ შეიმუშავა სპეციალური სამოქმედო გეგმა, რომლის ამოცანებია: ჩვილ ბავშვთა სიკვდილიანობის შემცირება, ჯანდაცვის სისტემის აღდგენა, მოსახლეობის ზოგადი ჯანმრთელობის გაუმჯობესება სამედიცინო მომსახურების ხარისხის გაუმჯობესებით და მოსახლეობის მოზიდვა ჯანმრთელობის სისტემის განვითარებაში  მონაწილეობის მისაღებად..
სავარაუდოდ საცდელი პროგრამის განხორციელება პრაქტიკაში უნდა დაიწყოს ცალკეულ რეგიონში   და შემდეგ გაგრძელდეს მანამ, სანამ პროგრამა არ გავრცელდება ქვეყნის მასშტაბით.
დოკუმენტირება
რეფორმის სამართლებრივი საფუძველი იყო 1998 წლის პრეზიდენტის ბრძანებულება, ისევე როგორც  მთავრობის მიერ მიღებული კანონები რომლებიც ეხებოდა ფარმაცევტულ საქმიანობას, საზოგადოებრივი ჯანმრთელობის დაცვას, ადამიანის ორგანოების გადანერგვას, ჯანმრთელობის დაზღვევას და სხვ.
ჯანმრთელობის დაცვის რეფორმაში პოლიტიკური ინსტიტუტების ჩართვა
აუცილებელი მედიკამენტებისა და აღჭურვილობის პირველი პარტია მიიღო გაეროს ბავშვთა ფონდის შემოწირულების სახით. ჯანდაცვის სამინისტრომ, თავის მხრივ, მოამზადა დირექტივები საჭირო მედიკამენტების და ექიმების მომზადების შესახებ.
ჯანმრთელობის დაცვის სამინისტრო პასუხისმგებელია ჯანმრთელობის დაცვის სფეროში ყველა რეფორმის გატარებაზე: იგი იწყებს საკანონმდებლო ცვლილებებს ამ სფეროში, უზრუნველყოფს რეფორმების განხორციელებას და აკონტროლებს მოთხოვნების შესრულებას.
საერთაშორისო ორგანიზაციების მონაწილეობა
სისტემის განვითარებაში საერთაშორისო ორგანიზაციებიც მონაწილეობენ: მას შემდეგ, რაც აზერბაიჯანში ჯანდაცვის სისტემის აღორძინების პროექტი შეიქმნა გაეროს ბავშვთა ფონდის მიერ ჯანდაცვის სამინისტროსთან ერთად, გაეროს ბავშვთა ფონდს ჯანმრთელობის რეფორმის სფეროში წამყვანი როლი აქვს.ამრიგად, UNICEF უზრუნველყოფს ადმინისტრაციულ დახმარებას; ტრენინგი და დახმარება აღჭურვილობის, მედიკამენტებისა და ტრანსპორტის შესაძენად. ჯანმრთელობის მსოფლიო ორგანიზაცია თანაბრად მნიშვნელოვან როლს ასრულებს.
სქოლიო
კატეგორია:ჯანდაცვა ქვეყნების მიხედვით კატეგორია:ჯანდაცვა აზერბაიჯანში
ირანული შავტუხა
ირანული შავტუხა, ირანული ხავერდულა (Erebia iranica) — დღის პეპელა, კავკასიის ფართო ენდემი. გავრცელებულია კავკასიონზე, სამხრეთ კავკასიაში, მცირე აზიასა და ირანში.
ირანული ხავერდულას ადრინდელი ქვესახეობა, რომელიც დიდ კავკასიონზეა გავრცელებული, 2019 წლიდან ცალკე სახეობადაა გამოყოფილი (არ დადგინდა რაიმე მჭიდრო ნათესაური კავშირი და ახლო გარეგნული მსგავსება სხვა ქვესახეობებთან) და Erebia sheljuzhkoi ეწოდება. ქვესახეობა, რომელიც ძირითადად მცირე კავკასიონზე, სამხრეთ საქართველოსა და სომხეთის მთიანეთში გვხვდება, ფრენს სუბალპურ და ალპურ მდელოებზე 1900–2000 მეტრიდან 3500 მეტრამდე. ქვესახეობა E. i. iranica გვხვდება ჩრდილოეთ ირანში, E. i. transcaucasica — მცირე კავკასიონზე, E. i. graucasica — კავკასიონზე.
მცირერიცხოვანია. ძირითადი მალიმიტირებელი ფაქტორი გადაჭარბებული ძოვებაა. რელიქტია. შეტანილია საქართველოს „წითელ ნუსხაში“.
სქოლიო
კატეგორია:ნიმფალიდისებრნი
საციციანო
საციციანო — სათავადო ფეოდალურ საქართველოში. მდებარეობდა ქართლის გაღმა მხარეში (მდინარე მტკვრის მარჯვენა სანაპირო). იყოფოდა ზემო და ქვემო საციციანოდ. ზემო საციციანო შეიქმნა ძამის ხეობის — გვერდისძირის, ხოლო ქვემო — სოფელ ნიჩბისის ირგვლივ. მათ ერთმანეთისაგან მიჯნავდა ჯავახიშვილებისა და თარხნიშვილების სამფლობელოები.
XIV საუკუნის II ნახევარში ტაო-შავშეთიდან შიდა ქართლში გადმოვიდნენ ფანასკერტელთა ფეოდალური სახლის წევრები, რომლებიც XV საუკუნეში საბოლოოდ დამკვიდრდნენ ძამის ხეობაში და საფუძველი ჩაუყარეს ახალ სათავადოს. „საციციანო“ სახელწოდება მომდინარეობს თავად ციციშვილების გვარიდან. საციციანოს თავდაპირველად ბირთვს შეადგენდა ორბოძლელისეული მამული (ხვედურეთი, კეხისჯვარი). შემდგომში მათ მიიღეს უფლისციხე, ქვახვრელი, კარალეთი. ისინი ხშირად ფლობდნენ მეოთხე სადროშოს სარდლის თანამდებობას, რომელიც მათ გამოიყენეს სამფლობელოს გასაფართოებლად. საციციანოში შედიოდა ხვედურეთის ხეობა, ძამის ხევი, ვერძისძირი, გუჯარეთი, ნიჩბისი, წყნეთი, დოესი, იისციხე, ავკეთი, ატენი. რეზიდენციები იყო სამწვერისში, მძოვრეთში, ნიჩბისში, ხოლო საგვარეულო საძვლე-სამარხები — ყინწვისში, სამწევრისში, ხვედურეთსა და ნიჩბისში. საციციანომ იარსება XIX საუკუნის 40-იან წლებამდე.
ლიტერატურა
კატეგორია:სათავადოები ფეოდალურ საქართველოში
ველიკა-ოლექსანდრივკა
ველიკა-ოლექსანდრივკა (Велика Олександрівка) — დაბა უკრაინაში. მდებარეობს ხერსონის ოლქის ბერისლავის რაიონში. 2013 წელს დაბის მოსახლეობა 6742 კაცს შეადგენდა.
რესურსები ინტერნეტში
კატეგორია:ბერისლავის რაიონის დაბები
პიც-როზეგი
პიც-როზეგი — მთა ბერნინის ალპებში, შვეიცარიაში, გრაუბიუნდენის კანტონში. გადმოჰყურებს ვალ-როზეგის ხეობას. მთის სიახლოვეს, სამხრეთით, გაივლის საზღვარი შვეიცარია-იტალიას შორის.
მთა პირველად 1863 წლის 31 აგვისტოს დალაშქრეს.
რესურსები ინტერნეტში
კატეგორია:ალპები კატეგორია:შვეიცარიის მთები
Murmur (ალბომი)
Murmur — ამერიკული ალტერნატიული როკ-ჯგუფ R.E.M.-ის სადებიუტო სტუდიური ალბომი. გამოვიდა 1983 წელს. ალბომი გამოსცა ლეიბლმა I.R.S..
სიმღერების სია
ყველა სიმღერის ავტორები - ბილ ბერი, პიტერ ბაკი, მაიკ მილზი და მაიკლ სტაიპი, გარდა მითითებულისა.
ალბომის პრომო-ჩანაწერი დამალულია ბონუს-დისკის შესავალში.
სქოლიო
კატეგორია:R.E.M.-ის ალბომები კატეგორია:1983 წლის სადებიუტო ალბომები კატეგორია:I.R.S. Records-ის ალბომები
1656
თარიღი უცნობია
*
Lasioglossum exulans
Lasioglossum exulans — მწერი ჰალიქტიდების ოჯახისა. შედის მსოფლიოში ყველაზე მრავალრიცხოვან — Lasioglossum-ის გვარში. აღწერილია 1978 წელს.
სქოლიო
exulans
კახისის ტბა
კახისის ტბა — ტბა საქართველოში, სამცხე-ჯავახეთის მხარის ბორჯომის მუნიციპალიტეტში. მდებარეობს თრიალეთის ქედის დასავლეთ კალთაზე, მდინარეების ჭობისხევისა და დვირულის (მტკვრის მარჯვენა შენაკადები) წყალგამყოფ შტოქედზე, ზღვის დონიდან 1752 მ. ფართობი 0,05 კმ², მაქსიმალური სიღრმე 10 მ. ტბის ქვაბული წარმოქმნილია სუფოზიის შედეგად. საზრდოობს თოვლის, წვიმისა და მიწისქვეშა სადინარით. ტბის მიდამოებში ნაძვნარია.
ლაზდიიაის რაიონი
ლაზდიიაის რაიონი (Lazdijų rajonas) — რაიონი ლიეტუვის სამხრეთ-აღმოსავლეთით ალიტუსის მაზრაში. პოლონეთისა და ბელარუსის საზღვართან.
ლაზდიიაის რაიონის თვითმმართველობის ადმინისტრაციული ცენტრია ქალაქი ლაზდიიაი. რაიონში ასევე მდებარეობს ქალაქი ვეისეიაი (Veisiejai) და დაბები შეშტოკაი (Šeštokai) და სეირიაი (Seirijai). ფართობი 1 309 387 კმ2. რაიონში 150-ზე მეტი ტბაა. მათ უკავიათ 10 738,51 ჰა; უდიდესია  დუსია (Dusia, 2 337 ჰა), მეტელისი (Metelys, 1 299 ჰა), სეირიისი (Seirijis, 503 ჰა).
ადმინისტრაციული დაყოფა
ლაზდიიაის რაიონის თვითმმართველობა მოიცავს 14 სამამასახლისოს:
რესურსები ინტერნეტში
კატეგორია:ლიეტუვის რაიონები
ზედა ღვირიში
ზედა ღვირიში — სოფელი საქართველოში, რაჭა-ლეჩხუმისა და ქვემო სვანეთის მხარის ცაგერის მუნიციპალიტეტში, ღვირიშის თემში. მდებარეობს მდინარე რიონის ხეობის მარჯვენა ფერდობზე. ზღვის დონიდან 620 მეტრზე, ცაგერიდან დაშორებულია 30 კილომეტრით.
დემოგრაფია
2014 წლის აღწერის მონაცემებით სოფელში ცხოვრობს 38 ადამიანი.
სქოლიო
კატეგორია:ცაგერის მუნიციპალიტეტის სოფლები
კრისტინა შმიგუნ-ვაჰი
კრისტინა შმიგუნ-ვაჰი (დ. 23 თებერვალი, 1977 ) — ყოფილი ესტონელი ქალი მოთხილამურე და პოლიტიკოსი. ის არის ყველაზე წარმატებული ესტონელი ქალი მოთხილამურე, ორი ოლიმპიური ოქროს მედლით. 2019 წელს იგი აირჩიეს რიიგიკოგუს წევრად.
კარიერა
2006 წლის 12 თებერვალს მან მოიგო ზამთრის ოლიმპიური თამაშების ოქროს მედალი 7.5 კმ + 7,5 კმ ორმაგი გარბენი. გახდა პირველი ესტონელი ქალი, რომელმაც მოიპოვა მედალი ზამთრის ოლიმპიურ თამაშებზე. ოთხი დღის შემდეგ მან მეორე ოქროს მედალი მოიპოვა 10-კმ კლასიკურ რბოლაში.
2010 წლის 15 თებერვალს მან მოიპოვა მესამე ოლიმპიური მედალი, ვერცხლი, 10 კმ თავისუფალი სტილით რბოლა. ორი ოქროთი და ერთი ვერცხლით, შმიგუნ-ვაჰი არის ყველაზე წარმატებული ესტონელი სპორტსმენი ოლიმპიურ ისტორიაში (ზაფხული ან ზამთარი), რომელმაც გაათანაბრა მამაკაცის ტრასაზე მოთხილამურე ანდრუს ვეერპალუს რეკორდი.
შმიგუნ-ვაჰმა ასევე მიაღწია წარმატებას FIS სკანდინავიურ მსოფლიო სათხილამურო ჩემპიონატზე და ექვსი მედალი მოიპოვა. მასში შედიოდა ერთი ოქრო (2003: 5 კმ + 5 კმ ორმაგი გარბენი), სამი ვერცხლი (1999: 15 კმ, 2003: 10 კმ, 15 კმ) და ორი ბრინჯაო (1999, 2003: ორივე 30 კმ).
8-ჯერ აღიარებულია ესტონეთის წლის საუკეთესო სპორტსმენად (1997, 1999, 2000, 2002, 2003, 2004, 2006, 2010 წწ).
პოლიტიკა
2019 წლის მარტში, რიიგიკოგუს არჩევნების შედეგების შემდეგ, იგი გახდა რეფორმისტების წევრი. აირჩიეს ესტონეთის პარლამენტის წევრად. 2019 წლის 4 აპრილს ფიცი დადო და მონაწილეობა მიიღო ესტონეთის პარლამენტის პირველ სხდომაში.
პირადი ცხოვრება
ის არის ყოფილი მოთხილამურეების რუტის და ანატოლი შმიგუნის ქალიშვილი. მამა, ანატოლი შმიგუნი, იყო ცნობილი საბჭოთა მოთხილამურე, სსრკ ჩემპიონი 1976, 1979 წლებში 70 კმ მანძილზე. მისი და, კატრინ შმიგუნი, და ბიძაშვილი, აივარ რეჰემა, ასევე მოთხილამურეები იყვნენ. კატრინ შმიგუნმა (დაბ. 1979) ორჯერ იასპარეზა ოლიმპიურ თამაშებზე (1998 და 2002).
სქოლიო
<references group="" responsive="1"> კატეგორია:დაბადებული 1977 კატეგორია:დაბადებული 23 თებერვალი
ვარდევანი
ვარდევანი — ნასოფლარი ბორჯომის მუნიციპალიტეტში. მდებარეობს თორის ქვაბულში, მდინარე გუჯარეთისწყლის (მტკვრის მარჯვენა შენაკადი) ნაპირზე. ზღვის დონიდან 1550 მეტრი, ბორჯომიდან 33 კილომეტრი, წაღვერიდან (უახლოესი რკინიგზის სადგური) 19 კმ, გვერდისუბნიდან 1,5 კმ.
კალინივსკე (დაბა)
კალინივსკე (Калинівське) — დაბა უკრაინაში. მდებარეობს ხერსონის ოლქის ბერისლავის რაიონში. 2013 წელს დაბის მოსახლეობა 1183 კაცს შეადგენდა.
რესურსები ინტერნეტში
კატეგორია:ბერისლავის რაიონის დაბები
გრან-კომბენი
გრან-კომბენი (Grand Combin) — მწვერვალი პენინის ალპებში, შვეიცარიაში. სიმაღლე 4314 მ. ალპების ერთ-ერთი უმაღლესი მწვერვალი. გამყინვარების მნიშვნელოვანი კერაა. აქვს სამი მთავარი პიკი. მწვერვალი მუდმივი თოვლითა და მყინვარებითაა დაფარული. კალთებიდან ეშვება მყინვარები. აგებულია ძირითადად გნაისებით.
სქოლიო
კატეგორია:შვეიცარიის მთები კატეგორია:ალპები
გიორგი-მალაქია აბაშიძე
გიორგი-მალაქია პაატას ძე აბაშიძე, იგივე გიორგი V (გ. 15 ოქტომბერი, 1722) — XVII–XVIII საუკუნეების იმერეთის სამეფოს პოლიტიკური მოღვაწე, იმერეთის ფაქტობრივი მეფე (უზურპატორი) 1701 –1707 წლებში.
ბიოგრაფია
პირველად იხსენიება 1658—1676 „საფიცის წიგნში“. აქტიური პოლიტიკური მოღვაწეობის დაწყებამდე ბერად იყო აღკვეცილი. დაახლოებით 1684 წელს მისი ძმის პაატას გარდაცვალების შემდეგ მალაქიამ ბერობას თავი დაანება და გიორგიდ იწოდა.1685 წელს შეირთო კაცია ჩიქოვანის და, ნაცოლარი გიორგი გურიელისა. მანამდე სხვა ცოლიც ჰყოლია, რომლისგანაც ჰყავდა ქალიშვილი - ელენე. ელენე შემდგომში მიათხოვა მამია გურიელს. იმავე წელს, გიორგი აბაშიძის მეორე ქალიშვილი 10 წლის თამარი შეირთო იმერთა მეფე ალექსანდრემ. პოლიტიკური მოსაზრებებით დაუმოყვრდა იმერეთის ძლიერ ფეოდალებს, მთავართა და სამეფო ოჯახებს. შემდეგ ისარგებლა შინაფეოდალური ომების შედეგად სამეფო ხელისუფლების დასუსტებით და საგვარეულო სამფლობელოების გაფართოებას შეუდგა: ხელთ იგდო თავად ჩხეიძეთა ციხე-ქალაქი შორაპანი, მიითვისა მეფის სახასო მამულები ზემო იმერეთში, აგიაშვილებს წაართვა ციხისთავობა და ცუცხვათის ციხე. 1701-1707 წლებში იმერეთის ფაქტობრივი მმართველი გახდა. სამეფოში ერთგვარი წესრიგი დამყარდა და ოსმალეთსაც ხარკი შეუწყვიტეს. აბაშიძე კულტურულ-სააღმშენებლო მოღვაწეობასაც ეწეოდა. მისი განკარგულებითა და „საფასით“ გადაიწერა მრავალი ხელნაწერი, შეიმკო და მოიჭედა არაერთი ხატი და ჯვარი. 1700 მიწელს სივე სახსრებით შეკეთდა პატრიარქ აბრაჰამის მონასტერი იერუსალიმში. იმერეთის თავადებს არ მოსწონდათ აბაშიძის გაძლიერება, მიემხრნენ ოსმალთა გამეფებულ გიორგი VI-ს და აბაშიძეს საგვარეულო ციხესიმაგრეები წაართვეს. 1711 აბაშიძე ქართლის ჯანიშინს ვახტანგ VI-ს შეეკედლა და სიცოცხლის ბოლო წლები თბილისში გაატარა. დაკრძალულია კაცხში, მამა-პაპათა საგვარეულო მონასტერში.
ლიტერატურა
კატეგორია:იმერეთის მეფეები კატეგორია:პიროვნებები გაურკვეველი დაბადების თარიღით კატეგორია:გარდაცვლილი 15 ოქტომბერი კატეგორია:გარდაცვლილი 1722 გ კატეგორია:უზურპატორები კატეგორია:ქართველი ბერები
თუენი
თუენი (თთუენი, თვენი) — ქართული ჰიმნოგრაფიული კრებული (to menaios), რომელშიც კალენდარული თანამიმდევრობითაა დალაგებული მთელი წლის ყოველდღიური საგალობლები.
ტერმინი თუენი ჩნდება X საუკუნის მიწურულიდან. იადგარისაგან განსხვავებით თუენში ერთ დღეს ორი ან სამი წმინდანი მოიხსენიება, თუენს არც სამარხვო ნაწილი აქვს. ლიტერატურული ტრადიცია თუენის პირველ შემდგენლად მიიჩნევს გიორგი მთაწმიდელს, რომელმაც თავისი კრებულისათვის ქართულ-ბერძნული წყაროები (X საუკუნის ქართული იადგარები; აია-სოფიას, წმ. პეტრესა და წმ. სვიმეონის ეკლესიათა ბერძნული ჰიმნოგრაფიული კრებულები) გამოიყენა. მან თუენის კალენდარი თავის მიერვე თარგმნილ კონსტანტინოპოლური სვინაქსარის კალენდარს შეუფარდა, მაგრამ მისგან განსხვავებით, მსოფლიო ეკლესიის წმინდანებად აღიარებული იოანე და ექვთიმე მთაწმიდლებისა და ილარიონ ქართველის გვერდით შეიტანა სხვა ეროვნების წმინდანების — ნინოსა და იოდასაფის ხსენებანი. თუენის გიორგი მთაწმინდლისეულ რედაქციას XVIII საუკუნამდე კანონიკური ხასიათი ჰქონდა. XVIII საუკუნეში ალექსი-მესხიშვილმა და ანტონ I-მა ქართული თუენი შეუფარდეს რუსულ ლიტურგიკულ პრაქტიკას, შეასწორეს რუსული ტიბიკონის მიხედვით. ასეთნაირად შესწორებული თუენის სამი თვის საგალობლები დაიბეჭდა კიდეც.
ლიტერატურა
კატეგორია:ქართული ჰიმნოგრაფია კატეგორია:ქრისტიანული ლიტერატურა
Le Roi Est Mort, Vive Le Roi!
Le Roi Est Mort, Vive Le Roi! (მეფე მოკვდა, გაუმარჯოს მეფეს!) — მუსიკალურ პროექტ ენიგმას მესამე სტუდიური ალბომი, რომელიც გამოვიდა 1996 წელს. ალბომიდან გამოიცა ორი სინგლი - „Beyond the Invisible“ და „T.N.T. for the Brain“, რამაც მის პოპულარობაში დიდი როლი ითამაში. ამასთან, დაგეგმილი იყო მესამე სინგლის, The Roundabout გამოცემა, რომელიც გადაიდო.
აქ გრძელდება წინა ალბომის მუსიკალური ტრადიციები. მიხაელ კრეტუს თქმით, ეს იყო ტრილოგიის მესამე ნაწილი - პირველი ალბომი იყო მამა, მეორე - დედა, ხოლო მესამე - შვილი და ამას კიდევ ერთხელ ესმევა ხაზი კომპოზიციით „Third of its Kind“ (ინგ: მისი მსგავსი მესამე).
არსებობს ალბომის ორი გამოცემა - პირველ მათგანს ახლავს სტანდარტული ტიპის ბუკლეტი, მეორე გამოიცა შეზღუდული რაოდენობით. მასზე გამოსახული ფიგურების ელემენტები გამოსახულია გამჭვირვალე მასალისგან დამზადებული წიგნაკის გვერდებზე.
Le Roi Est Mort, Vive Le Roi! ნომინირებული იყო 1998 წლის გრემის ჯილდოზე, წლის საუკეთესო ალბომზე ნიუ ეიჯის ჟანრში. საბოლოოდ პრიზი მიიღო იოჰან ზამბრისკის მიერ ამ ალბომისთვის დამზადებულმა ყდამ.
სქოლიო
კატეგორია:ენიგმას ალბომები კატეგორია:1996 წლის ალბომები
სკოტი (მარკების კატალოგი)
სახელი
კატლოგის ეპონიმია ჯონ ვოლტერ სკოტი (John Walter Scott, 1845—1919), ინგლისელი ფილატელისტური დილერი ნიუ იორკში. იგი ჯერ კიდევ ბიჭუნა იყო, როდესაც დაიწყო მარკების შეგროვება ინგლისში. 17 წლის ასაკში საცხოვრებლად გადავიდა აშშ-ში და გახსნა მარკების მაღაზია ნიუ იორკში. ერთ ხანს გატაცებული იყო კალიფორნიული ოქროს ციებ-ცხელებით, მაგრამ ორ წელიწადში დაბრუნდა ნიუ იორკში და განაგრძო მარკების ბიზნესი. ჯონ ვ. სკოტი ჩართული იყო მარკების ფალსიფიკაციაში. 1885 წელს გაყიდა თავისი ბიზნესი და 1889 წელს კვლავ დაუბრუნდა, რასაც მოჰყვა სასამართლო გარჩევები Scott-ის ბრენდის გამოყენებისათვის. საბოლოოდ ამერიკის უმაღლესმა სასამართლომ მისთვის სასარგებლო გადაწყვეტილება მიიღო და დაადგინა, რომ ადამიანს არ შეუძლია გაყიდოს საკუთარი სახელი. სკოტის საქმე შესულია იურდიულ სახელმძღვანელოებში და დღემდე ასწავლიან იურისპუდენციის სტუდენტებს აშშ-ში.
კატალოგის გამოცემა
150px|thumb|right| «Scott»-ის პირველი [[მარკების კატალოგი|კატალოგის ყდა, (1868) ]] სკოტის პირველი კატალოგი იყო 21-გვერდიანი ბროშურა სახელით «1840 წლიდან დღემდე გამოშვებული ამერიკული და უცხოური საფოსტო მარკების აღწერილობითი კატალოგი, ფერადი ილურსტრაციებითა და გრავიურებით, თითოეული ნიმუშის ამჟამინდელი ფასის მითითებით» («Descriptive Catalogue of American and Foreign Postage Stamps, Issued from 1840 to Date, Splendidly Illustrated with Colored Engravings and Containing the Current Value of each Variety»). კატალოგი გამოვიდა 1868 წლის სექტემბერში. ასეთი სახელწოდების მიუხედავად, კატალოგი მკითხველს იმასაც აცნობებდა, რომ «შეუძლებელია ვინმეს ჰქონდეს ყველა მარკა». პირველი გამოცემა განმეორებით დაიბეჭდა.
მომდევნო წლებში სკოტის კომპანიამ მიატოვა მარკებით ვაჭრობა, მაგრამ განაგრძობდა კატალოგის ბეჭდვას და დროთა განმავლობაში უფრო და უფრო ინფორმაციული ხდებოდა, ამაღლებდა ფილეტელისტების ცოდნასა და დაინტერესებას. საფოსტო მარკებზე ფაქტობრივი მონაცემების გარდა შეიცავს ინფორმაციას ამა თუ იმ მარკის ფასისი შესახებ დღევანდელ ბაზარზე და გასული წლის აუქციონების შედეგებს. 2002 წელს კატალოგი მოიცავდა 5 000 გვერდს. ადგილის ეკონომიის მიზნით კატალოგის დიზაინი ყოველწლიურად იცვლება, მიუხედავად ამისა, ყოველწლილურად იზრდება მისი მოცულობა.
აღწერა
275px|thumb| «Scott»-ის [[საფოსტო მარკების კატალოგი|კატალოგი, 1910 წლის ბოლივიური მარკების გვერდი: თითოეულ მარკაზე მითითებულია ნომერი, სურათი, ნომინალი, ფერები, სუფთა და ბათილი ნიმუშების ფასები, დამატებითი ანოტაციები. მარკები დალაგებულია ლოგიკური თანმიმდევრობით და არა მკაცრი ქრონოლოგიით ]] «Scott»-ის კატალოგში მარკების ნიმუშები აღრიცხულია სპეციალური ნუმერაციით. სკოტის ნუმერაციის სისტემა დაცულია საავტორო უფლებით. კომპანია მკაცრად აკონტროლებს სხვა პირების მხრიდან ნუმერაციის ამ სისტემის გამოყენებას. ცნობილი ფაქტია, სკოტის ნუმერაციული სისტემის გამოყენების გამო სკოტის გამომცემლობამ მინკუსის კატალოგის გამომცემელ «Krause Publications» როგორ უჩივლა საამართლოში საავტორო უფლების დარღვევისათვის. საბოლოოდ სკოტმა ნუმერაციული სისტემის გამოყენების ნაწილობრივი ლიზენზია გასცა მინკუსის კატალოგისათვის. ასეა თუ ისე, დღესდღეობით სკოტის ნუმერაცია ყველაზე დახვეწილი ფილატელისტური საარრიცხვო სისტემაა და ჯერ მისი ალტერნატივა არავის შემოუთავაზებია.
ჩვეულებრივი საფოსტო გზავნილების მარკების აღრისცხვისათვის სკოტი იყენებს ციფრებს, ხოლო ასომთავრულ ანბანს იყენებს მარკების ტიპირებისათვის. მაგალითად, "B" - გამოიყენება ნახევრადსაფოსტო მარკებისათვის, ესენია საქველომოქმედო და სხვა მიზნობრივი მარკები ნომინალზე დამატებითი ფასის მითითებით; "C" - გამოიყენება ავიაფოსტის მარკებისათვის. ნუმერაციაში ჩვეულებრივი ასოების შემოტანა საშუალებას იძლევა შეცდომებით დაბეჭდილი მარკების ტიპირება მოხდეს. ამასთან ნუმერაციაში გამოტოვებულია რიგი ციფრები, რაც გამიზნულად გააკეთა სკოტმა. ამგვარად მან ადგილი შეუნახა ისეთ მარკებს, რომლებიც შეიძლება მომავალში გამოჩნდეს. სკოტის მარკების ნუმერაციის მოქნილი სისტემა იოლად იტანს ცვლილებებს და ახალი ვარიანტების გამოჩენა არ იწვევს ნუმერაციის არევას.
«Scott»-ის კატალოგი და მისი ნუმერაციული სისტემა იმდენად მნიშვნელოვანია, რომ ამერიკელმა კოლექციონერებმა ზოგიერთი მარკის ნომერი ზეპირადაც კი იცის და როდესაც მარკის ნომერს ასახელებენ და ყველა მხარისათვის გასაგებია, რომელ მარკაზეა ლაპარაკი. მაგალითად, როდესაც ამბობენ C3a, ყველა ამერიკელი ფილატელისტისათვის მისახვედრია, რომ საუბარია ავიაფოსტის ლეგენდარულ ამერიკულ მარკაზე - «აყირავებულ ჯენიზე».
left|200px|thumb| კატალოგის [[2002|2002 წლის გამოცემის ყდა, რომელზეც გამოსახულია მარკები ხელოვნებაზე» ]] დიდგავლენიანი კატალოგი აღწერს საფოსტო მომსახურებაში გაშვებულ მარკებს. მისი რედაქტორები განკარგავენ, თუ რომელი ნიმუშები მოხვდებიან კატალოგში და რომელი - არა. სკოტის კატალოგში ილუსტრირებულია თვით მარკა და არა ბლოკი. აქ არ გვხვდება საქველმოქმედო და სახმელეთო მარკები. მაგალითად, 1960-იან წლებში ემირატებში გამოიცა დიდი რაოდენობით მარკები, რომლებიც არასოდეს გამოსულა გაყიდვაში. ამიტომ ეს მარკები არ შევიდა «Scott»-ის კატალოგში. აღნიშნული მარკების შესახებ ინფორმაცია მოცემულია მიხელის კატალოგში.
«Scott»-ის კატალოგში ვერ ხვდებიან იმ ქვეყნების მარკებიც, რომლების მიმართაც აშშ-ს დაწესებული აქვს ემბარგო, ზოგიერთი გამონაკლისი ასეთი მარკებისა ხვდება კატალოგში, მაგრამ მათი ფასი მითითებული არაა. ამის მიზეზი ისიცაა, რომ ემბარგო დადებული ქვეყნებიდან მარკების ლეგალური გზით შემოტანა ამერიკულ ბაზარზე შეუძლებელი იქნება და შესაბამისად, ასეთ ფილატელისტურ პროდუქციაზე ინფორმაცია ამერიკელ დილერებს არც აინტერესებთ. ამისი მაგალითია ლიბიისა და ჩრდ.ვიეტნამის მარკები, რომლებიც გარკვეული პერიოდის მანძილზე არ შედიოდნენ «Scott»-ის კატალოგში. (ასეთი მარკებით დაინტერესებულებმა ფილატელისტებმა ინფორმაცია უნდა მოიძიონ მიხელის და სხვა კატალოგებში).
right|175px|thumb| «Scott»-ის კატალოგი, ტომი I, [[აშშს, გაეროს და A—B ქვეყნები ს მარკებით,2007 ]] მრავალი ფილატელისტური კატალოგი არსებობს. ყველწლიურად გამოდის მრავალი საფოსტო მარკა, რომელთა შესახებ ინფორმაცია მოიპოვება სხვადასხვა კატალოგში. მაგრამ თუ მარკა ვერ მოხვდა სკოტის კატალოგში, მიუხედავად იმისა, რომ იგი შეიძლება შესული იყოს სხვა გავლენიან კატალოგებში, მისით არ დაინტერესდებიან ამერიკელი და კანადელი დილერები და ფილატელისტები. «Scott»-ის კატალოგი ამერიკული კატალოგია და უპირველეს ყოვლისა იგი პასუხობს ამერიკის კონტინენტის ფილატელისტური ბაზრის ინტერესებს.
სპეციალიზებული «სკოტი»
Scott Publishing Company გამოსცემს სპეციალიზებულ ტომებს, საყოველთაოდ ცნობილ "სეციალიზირებული სკოტი"-ს კატალოგებს («Scott Specialized»).
ასეთი სპეციალიზებული ტომია აშშ-ს ყველა საფოსტო მარკისა, კონვერტების და აშშ-ს ფოსტის ისტორიის შესახებ კატალოგი («Scott Specialized Catalogue of United States Stamps and Covers»). ეს კატალოგი ყოველწლირად გამოდის და ამერიკული მარკების შესახებ იძლევა უფრო დეტალურ და სრულყოფილ ინფორმაციას ექვსტომეულის I ტომთან შედარებით. გარდა ამისა, წელიწადში ორჯერ, გაზაფხულზე და შემოდგომაზე გამოდის სპეციალური დამატება, სადაც შედის მიმდინარე წელს გამოცემული უახლესი მარკები, რომლებიც ვერ მოხვდნენ კატალოგის ბოლო გამოშვებაში.
ასევე სპეციალიზებული ტომია „მსოფლიოს კალსიკური მარკებისა და კონვერტების სპეციიალიზირებული კატალოგი“ («Scott Classic Specialized Catalogue: Stamps and Covers of the World»). ამ კატალოგში შედის 1840-1940 წლებში გამოშვებული კლასიკური მარკები მსოფლიოს მასტაბით და 1840-1952 წლებში გამოშვებული ბრიტანეთის სამეფოში შემავალი ქვეყნების კლასიკური მარკები.
კრიტიკა
«Scott»-ის კატალოგი დიდი პოპულარობით სარგებლობს ფილატელისტურ წრეებში, რადგან იგი შეიცავს ინფორმაციას, რომელიც საინტერესოა ყველასათვის: მოყვარულებისათვის, ვისთვისაც ფილატელია მხოლოდ ჰობია; ფილატელისტებისათვის,  ვისთვისაც ფილატელია ცხოვრების სტილია; დილერებისათვის და ფილატელისტრი ბიზნესის წარმომადგენლებისათვის, ვისთვისაც ფილატელია შემოსავლის წყაროა და ა.შ.
მიუხედავად დიდი პოპულარობისა, «Scott»-ის კატალოგს ჰყავს კრიტიკოსები, უმთავრესად რუსული ფილატელისტური საზოგადოების სახით. "სკოტს" უწუნებენ:
კრიტიკაზე პასუხი კი ასეთია: ამერიკული კატალოგი არ უკეთებს რეკლამას ემბარგო დადებული ქვეყნების მარკებს და არ წაახალისებს არალეგალულრი გზებით ფილატელისტური პროდუქციის გავრცელებას. რედაქცია გაერთიანებული ერების (გაერო) მარკებს წარმოადგენს მსოფლიოს ქვეყნების წინ, კატალოგის გამომცემელი ქვეყნის გვერდით. კატალოგი გამიჯნავს რუსულ მარკებს და რუსეთის იმპერიის გავლენის ქვეშ მოქცეული სახელმწიფოების მარკებს. ბოლო წლებში «Scott»-ის კატალოგი დიდი რაოდენობით გამოჩნდა რუსეთის და ყოფილ სსრკ-ს რესპუბლიკების ფილატელისტურ ბაზარზე. რუსულენოვან ინტერნეტ აუქციონებზე დიდი რაოდენობით იყიდება «Scott»-ის კატალოგის იაფფასიანი მეკობრული ასლები. რუსული ბაზარი უპრობლემოდ აღრვევს საავტორო უფლებებს, რაც სოლიდური კომპანიისათვის მიუღებელია.
სქოლიო
კატეგორია:საფოსტო მარკების კატალოგები
დამასკოს მმართველების სია
ფატიმიდთა ემირები
აბუ ალი ჯაფარ იბნ ფალაჰ ალ-კუთამი (970-971)
მძოვრეთის ციხე
ციხე-დარბაზს ფერდობის ძირას გრძელი მონაკვეთი (75 X 180 მ) ეკავა და შემოვლებული ჰქონდა გალავანი. ნაგებობები შევაკებაზე იყო განლაგებული. შემორჩენილია გალავნის ჩრდილოეთის ნაწილი მთელ სიგრძეზე და ნაწილობრივ აღმოსავლეთის და დასავლეთის მხარეები. გალავანს ჭიშკარი დასავლეთით ჰქონია, ხოლო მეორე კარი ჩრდილოეთით (ეკლესიასთან).
დამასკოს მმართველების სია
ოსმალთა ვალები
1832-1840 წლებში ეგვიპტის ოკუპაცია.
სირიის რესპუბლიკა
კატეგორია:სირიის ისტორია
მძოვრეთის ციხე
ციხე-დარბაზის აგება უშუალოდ დაკავშირებულია XVII საუკუნის დასაწყისში ციციშვილთა საფეოდალოს ცენტრის სამწევრისიდან მძოვრეთში (ზოვრეთი) გადმოტანასთან. მძოვრეთი ხეობაში, სტრატეგიული თვალსაზრისით მოხერხებულ ადგილას მდებარეობდა.
ეკლესია
მინი|მარცხნივ|ეკლესია ეკლესია დარბაზულია (9 X 5,8 მ), დგას გალავნის შიგნით, აღმოსავლეთით. თარიღდება XVII საუკუნის დასაწყისით. ნაგებია ნატეხი ქვით. შესასვლელი დასავლეთიდანაა. ნახევარწრიულ აფსიდში და სამხრეთ და დასავლეთ კედლებში თითო სარკმელია. დარბაზი გადახურულია შეისრული კამარით, რომელიც კედლის წყვილ პილასტრებზე დამყარებულ თაღს ეყრდნობა. საკურთხეველი გამოყოფილია გვიანდელი მასიური კანკელით, რომლის აღსავლის კარის გვერდებზე თითო ნიშია. ინტერიერი შელესილია. ეკლესია გადახურულია ორფერდა სახურავით.
ეკლესიის დასავლეთ კედელზე მიშენებულია სამსართულიანი (5,8 X 5,9 მ) სამრეკლო. თარიღდება XVIII საუკუნის მეორე ნახევრით. ძირითადად ნაგებია რიყის ქვით. ქვედა ნაწილში გამოყენებულია თლილი ქვაც, ინტერიერში - აგური. პირველი სართული - კარიბჭე სამი მხრით ღია თაღებითაა გახსნილი და გადახურულია დამჯდარი კამარით. მეორე სართული მცველის საცხოვრებელია და აღჭურვილია სათავდაცვო ელემენტებით. კარი სამხრეთითაა. ამ სართულზე ასვლა მისადგმელი ხის კიბით შეიძლება. აღმოსავლეთის კედელი ეკლესიას ესაზღვრება. დანარჩენ სამ კედელში სათოფურებია. მესამე სართულსაც კამაროვანი გადახურვა აქვს. იგი ოთხივე მხარეს გახსნილია განიერი ნახევარწრიული თაღებით და ზარების დასაკიდ ფანჩატურს წარმოადგენს. მესამე სართულის თაღების დონეზე შენობის კვადრატული გარემოხაზულობა ოდნავ ვიწროვდება, გადადის რვაწახნაგაზე და რვაგვერდა პირამიდით მთავრდება.
კოშკი
კოშკი (7,1 X 6,9 მ, სიმაღლე 22,3 მ) მდებარეობს ციხე-დარბაზის სამხრეთ-დასავლეთ მონაკვეთში. თარიღდება XVII საუკუნის დასაწყისით. იგი შვიდსართულიანია, პირამიდული, ნაგებია რიყის ქვით. ინტერიერში გამოყენებულია აგური. შესასვლელი ორი აქეს - ჩრდილოეთიდან (პირველ სართულზე) და სამხრეთიდან (მესამე სართულზე). კოშკი ფერდობზე დგას და ორივე კარი მიწის ზედაპირს უსწორდება. პირველი სართულის კედლები ყრუა. მეორე სართულს ერთი სარკმელი აქეს და მის კედელში იწყება კიბე, რომელიც ბოლო სართულამდე ადის. პირველ სართულს ხის გადახურვა ჰქონდა. დანარჩენი სართულები ხის ოდნავ შეისრული კამარით იუო გადახურული. III სართულს მხოლოდ ერთი სათოფური აქვს. IV სართულის კედლებში სათოფურები და ბუხარია, V-ზე — ცალმაგი და ორმაგი სათოფურები, VI-ზე სათოფურები და ბუხარი. V და VI სართულებზე გადმოკიდებული საპირფარეშოებია. VII სართული ოთხივე მხარეს თაღებით იყო გახსნილი.
გასამაგრებლად კოშკის სამ კედელზე მიშენებულია ნახევარწრიული კონტრფორსები. კოშკზე ჩრდილოეთის მხრიდან საცხოვრებელი სახლია მიდგმული.
სქოლიო
კატეგორია:ქარელის მუნიციპალიტეტის ციხესიმაგრეები კატეგორია:ეროვნული მნიშვნელობის კატეგორიის კულტურის უძრავი ძეგლები
ჯგიდირხვა
ჯგიდირხვა — სოფელი საქართველოში, აფხაზეთის ავტონომიურ რესპუბლიკის გუდაუთის მუნიციპალიტეტში (აჭანდარის თემი), აფხაზეთის ბორცვიან მთისწინეთში, ჭბაართისა და დოხვართის (ააფსთის აუზი) შუამდინარეთში. ზღვის დონიდან 160 მ, გუდაუთიდან 19 კმ. 2008 წლიდან ოკუპირებულია რუსეთის ფედერაციის მიერ.
ლიტერატურა
კატეგორია:აჭანდარის თემის სოფლები
Lasioglossum fahringeri
Lasioglossum fahringeri — მწერი ჰალიქტიდების ოჯახისა. შედის მსოფლიოში ყველაზე მრავალრიცხოვან — Lasioglossum-ის გვარში. აღწერილია 1921 წელს.
სქოლიო
fahringeri
Tasmadaphne
Tasmadaphne — მოლუსკების ტიპის მუცელფეხიანთა კლასის ერთ-ერთი წარმომადგენელი. მიეკუთვნება Turridae-ს ოჯახს.
სქოლიო
კატეგორია:მუცელფეხიანები
სახალვაშო
სახალვაშო — სოფელი საქართველოში, აჭარის ავტონომიური რესპუბლიკის ქობულეთის მუნიციპალიტეტში, ჩაქვის სადაბო თემში (დაბა ჩაქვი და სოფლები: ბუკნარი, სახალვაშო). მდებარეობს მესხეთის ქედის დასავლეთ მთისწინეთში, შავი ზღვის პირას, ზღვის დონიდან 30 მ., ქობულეთიდან 19 კმ., ჩაქვიდან 5 კმ. 2014 წლის აღწერის მონაცემებით სოფელში ცხოვრობს 688 კაცი. სოფელში გავრცელებული იყო მეჩაიეობა, მეციტრუსეობა.
სქოლიო
კატეგორია:ქობულეთის მუნიციპალიტეტის სოფლები
ეინდჰოვენი
ეინდჰოვენი (Eindhoven) — მუნიციპალიტეტი და ქალაქი ნიდერლანდების სამხრეთში. 2015 წლის აღწერით მოსახლეობა შეადგენს 223, 220 ადამიანს. ქალაქში არის დიდი რაოდენობით საწარმოები დაკავშირებული მაღალ ტექნოლოგიებთან და ინფორმატიკასთან, მაგალითად Phillips. ქალაქი ასევე ცნობილია საფეხბურთო კლუბ პსვ-თი.
სქოლიო
კატეგორია:ეინდჰოვენი კატეგორია:ნიდერლანდების ქალაქები
აგუტაია
აგუტაია (ოფიციალურად აგუტაიის მუნიციპალიტეტი; Bayan ng Agutaya) ― მეხუთე კლასის მუნიციპალიტეტი პალავანის პროვინციაში, ფილიპინებში. 2020 წლის აღწერით, მუნიციპალიტეტის მოსახლეობა 12 867 ადამიანს შეადგენს. მოიცავს 10 ბარანგაის.
კუნძულოვანი მუნიციპალიტეტი კუიოს არქიპელაგის აღმოსავლეთ ნაწილში, სულუს ზღვაში მდებარეობს. მუნიციპალიტეტი რამდენიმე კუნძულს მოიცავს, მათ შორის, კუნძულ აგუტაიას, რომელიც კუიოს არქიპელაგში მეორე უდიდესი კუნძულია.
სქოლიო
კატეგორია:პალავანის მუნიციპალიტეტები
კარერნე (დაბა)
კარერნე (Кар'єрне) — დაბა უკრაინაში. მდებარეობს ხერსონის ოლქის ბერისლავის რაიონში. 2013 წელს დაბის მოსახლეობა 382 კაცს შეადგენდა.
რესურსები ინტერნეტში
კატეგორია:ბერისლავის რაიონის დაბები
კახოსი
კახოსი — ლეონტი მროველისეული ქართლის ცხოვრების მიხედვით, ქართველი ხალხის ერთ-ერთი ეთნარქი. მას ქართლოსისაგან სამართავად გადაეცა ივრის ხეობის ზედა ნაწილი (ერწო-თიანეთი), რომელსაც შემდგომ კახეთის მხარე ეწოდა.
ქართლის ცხოვრება
ლეონტი მროველი წერს:
სქოლიო
კატეგორია:ქართველთა ეთნარქები
ისლანდიის ჰიმნი
Ó Guð vors lands-(ო, ღმერთო ჩვენი მიწისა)--ისლანდიის ჰიმნი დაწერილი იქნა 1874 წელს. ტექსტის ავტორი-ატიას იოჰუმსონი, მუსიკის ავტორი-სვეინბიორნ სვეინბიორნსონი. ტექსტის ორიგინალში არის სამი სტროფი, მაგრამ უმრავლეს შემთხვევაში სრულდება მხოლოდ პირველი სტროფი.
ჰიმნის ტექსტი
Ó, guð vors lands! Ó, lands vors guð!
Vér lofum þitt heilaga, heilaga nafn!
þínir herskarar, tímanna safn.
Fyrir þér er einn dagur sem þúsund ár,
og þúsund ár dagur, ei meir;
eitt eilífðar smáblóm með titrandi tár,
sem tilbiður guð sinn og deyr.
Íslands þúsund ár,
Íslands þúsund ár!
Ó guð, ó guð! Vér föllum fram
guð faðir, vor drottinn frá kyni til kyns,
og vér kvökum vort helgasta mál.
Vér kvökum og þökkum í þúsund ár,
því þú ert vort einasta skjól.
Vér kvökum og þökkum með titrandi tár,
því þú tilbjóst vort forlagahjól.
Voru morgunsins húmköldu, hrynjandi tár,
Vér lifum sem blaktandi, blaktandi strá.
Vér deyjum, ef þú ert ei ljós það og líf,
Ó, vert þú hvern morgun vort ljúfasta líf,
vor leiðtogi í daganna þraut
og á kvöldin vor himneska hvíld og vor hlíf
og vor hertogi á þjóðlífsins braut.
verði gróandi þjóðlíf með þverrandi tár,
sem þroskast á guðsríkis braut.
გერმანიის საქალაქო სასამართლო
საქალაქო სასამართლო (გერმ. Amtsgericht [ამტსგერიხტ]) გერმანიის ფედერაციულ რესპუბლიკაში არის სამხარეო სასამართლოსთან ერთად - იშვიათად უმაღლეს სამხარეო სასამართლოსთან - ერთად საერთო მართლმსაჯულების პირველი ინსტანცია.
საქალაქო სასამართლოს გერმანიაში პირველი, ან საწყისი ინსტანციის სასამართლოს გარდა, საერთო სასამართლოსაც უწოდებენ.
შვეიცარიის კანტონ ზოლოთურნში (2007 წლამდე კი აგრეთვე კანტონ ლუცერნში) „ამტსგერიხტი“ არის აგრეთვე პირველი ინსტანციის სასამართლოს სახელწოდება. იხილეთ აგრეთვე საოლქო სასამართლო ავსტრიაში.
საქალაქო სასამართლოს ხელმძღვანელობა
გერმანიის საქალაქო სასამართლოების უმეტესობას ხელმძღვანელობს (საქალაქო სასამართლოს) დირექტორი. ასეთ საქალაქო სასამართლოებში დანარჩენი სამსახურებრივი ზედამხედველობა აკისრია სხვა რომელიმე საქალაქო სასამართლოს ერთ-ერთ პრეზიდენტს, ანდა სასამართლო ინსტანციებს შორის ზემდგომ სამხარეო სასამართლოს პრეზიდენტს.
საქალაქო სასამართლოს კომპეტენციები
საქალაქო სასამართლოებში განიხილება და წყდება უპირველეს ყოვლისა სამოქალაქო და სისხლის სამართლის საქმეები. საქალაქო, ანუ საერთო სასამართლოები დაკავებულია ე.წ. „აინცელრიხტერ“-ებით, ანუ ერთპიროვნული გადაწყვეტილების მიღების უფლებამოსილების მქონე მოსამართლეებით.
სამოქალაქო სამართალწარმოება
საქალაქო სასამართლოებში გამარტივებული წესით განიხილავენ საქმეებს დავალიანებათა გადახდევინების შესახებ. საქალაქო სასამართლოში ხდება სავაჭრო რეესტრის, კოოპერატივების რეესტრის, კავშირების რეესტრის, მეუღლეთა ქონებრივი უფლებების რეესტრის წარმოება. აქედან მომდინარეობს გერმანულ სიტყვახმარებაში სარეესტრო სასამართლო. საქალაქო სასამართლოს ეკუთვნის აგრეთვე საჯარო რეესტრის სამსახური (გამონაკლისი: ბადენ-ვიურტემბერგი).
საზოგადოებრივი და საჯარო რეესტრების წარმოება ხდება ნებაყოფლობითი მართლმსაჯულების ნორმების შესაბამისად. გადაწყვეტილების მიღების უფლება გააჩნიათ ე.წ. "აინცელრიხტერებს", ერთპიროვნული გადაწყვეტილების მიღების უფლებამოსილების მქონე მოსამართლეებით, სამართალგამომყენებლებს, ანდა შესაბამის განყოფილებების მოწმობის გაცემის საკითხებზე პასუხისმგებელ მოხელეებს.
სამოქალაქო დავებში საქალაქო სასამართლო უფლებამოსილია დავის საგნის ღირებულება ასწიოს 5 000 ევრომდე.
დავის საგნის ღირებულების მიუხედავად სამოქალაქო სასამართლო უფლებამოსილია განიხილოს ქირავნობის დავები, საქმეები, რომლებიც შეეხება საცხოვრებელ ფართს, ბავშვსა და მშობლებს შორის მართლურთიერთობის დადგენას, სარჩოს, ან ალიმენტის მოთხოვნას, საოჯახო დავებს.
რესურსები ინტერნეტში
კატეგორია:გერმანიის სამართალი კატეგორია:გერმანიის სასამართლოები
ისლანდიის მდინარეების სია
ისლანდიის მდინარეები — ხასიათდება მცირე სიგრძით (230 კმ-მდე) და სწრაფი დინებით. მდინარეების უმრავლესობა სათავეებს იღებს მყინვარებიდან, მაქსიმალური წყლის სიუხვე მდინარეებში არის ზაფხულის პერიოდში ყინულის დნობის დროს.
უდიდესი მდინარეები
კატეგორია:ისლანდიის მდინარეები
გურიელები
გურიელები — ფეოდალური საგვარეულო დასავლეთ საქართველოში. დადიანების განშტოება. გურიელების იყვნენ გურიის საერისთავოს ერისთავები, შემდგომ მიაღწიეს ცალკე სამთავროდ ჩამოყალიბებას და XIV-XIX საუკუნეებში იყვნენ გურიის მთავრები, XVII-XVIII საუკუნეებში გურიელების დინასტიის რამდენიმე წარმომადგენელი იკავებდა იმერეთის მეფის ტახტს.
ვარდანისძენი
გურიელების წინაპრები იყვნენ ვარდანისძენი. პირველი ვარდანისძე-გურიელი მოხსენიებულია წმინდა გიორგის X საუკუნის ხატზე, რომელიც ჯუმათის მონასტერში ინახებოდა. ესაა ვარდან ვარდანისძე. მან მოაჭედინებია აღნიშნული ხატი.
1041 წელს ბაგრატ IV-მ ანისში სხვა დიდ ფეოდალებთან ერთად გაგზავნა სვანთა ერისთავი ივანე ვარდანისძე. ლიხაურის წმიდა იაკობის ხატის წარწერა იხსენიებს XII საუკუნის მოღვაწე მარუშიან ვარდანისძეს და მის მეუღლეს ხათთას (ხათუთას). ერთ-ერთი ვერსიით ლიხაურის ეკლესია სწორედ მისი აშენებული უნდა იყოს. გიორგი II-ს სხვა დიდებულებთან ერთად აუჯანყდა ვარდან სვანთა ერისთავი. ჯუმათის მონასტრის სხვა ხატზე მოხსენიებულია იოანე ვარდანისძე. იოანე ვარდანისძე XII საუკუნეში გიორგი III-სა და თამარ მეფის დროს ცხოვრობდა და გიორგი რუსის აჯანყებაში მონაწილეობდა.
XV საუკუნეში ბაგრატ V-მ რაღც მიზეზის გამო შეიპყრო სვანთა ერისთავი ვარდანისძე. რაღაც დროის შემდეგ კი შეიწყალა და გურია მისცა საერისთავოდ, სვანეთი კი სხვას გადასცა.
გურიელები
გურიელი პირველად XIII საუკუნეში, 1226-1242 წწ, იხსენიება, როდესაც ჟამთააღმწერელი აღწერსდავით ნარინის მეფედ დასამტკიცებლად ქართველთა დელეგაციის წასვლას მონღოლთა ბანაკში. ის თანხმხლედ დიდებულებს შორის ასახელებს გურიელს. გურიის ერთ-ერთი პირველი ერისთავი უნდა ყოფილიყო სიმონ I გურიელი. ის გურიის ერისთავის იყო დაახლოებით XII საუკუნის 60-იან წლებში. გურიელი პოლიტიკურ საქმიანობას ჩამოსცილებია და ბერად აღკვეცილა. სიმონ I გურიელი მოიხსენიება როგორც „ერისთავთერისთავი, მსახურთუხუცესი, სვანთა ერისთავი სუიმეონ გურიელი“. XIV საუკუნის კიდევ ერთი მოღვაწე იყო ბეშქენ გურიელი. ბეშქენ გურიელი და მისი ძე, მიქაელის იხსენიებოდნენ ბაღლების ეკლესიის წარწერაში, ხოლო ბეშქენ გურიელი გამოსახული იყო სამხრეთ შესასვლელის მარცხნივ. სავარაუდოდ, ტაძარი სწორედ მისი აშენებული იყო. ბეშქენ და მიქაელ გურიელები იხსენიებოდნენ ჯუმათის მონასტრის წმინდა გიორგის ოქროს ხატის წარწერაში
პირველი ადამიანი, რომელიც მოხსენიებულია როგორც ვარდანისძედ, ასევე გურიელად არის კახაბერ I გურიელი. ის იყოს ერისთავთერისთავი და სვანთა ერისთავი. კახაბერ გურიელი მოხსენიებულია ჯუმათის მონასტრის გაბრიელ მთავარანგელოზის ხატის ზურგის მოჭედილობის წარწერაში. წარწერაში იხსენიებიან გიორგი II დადიანი და მისი შვილები, ვამეყ I დადიანი და კახაბერ გურიელი. კახაბერ გურიელი აგრეთვე იხსენიება ექადიის ტაძრის სამშენებლო წარწერაზე და შემოქმედის ღვთისმშობლის ხატის წარწერებზე.
XV საუკუნეში გიორგი გურიელისა და დედოფალ ელენეს ინიციატივით დაარსდა გურიის სამი საეპიკოპოსო: შემოქმედის, ჯუმათისა და ხინოწმინდისა. ეპარქიების დაარსება სამთავროს პოლიტიკური დამოუკიდებლობისკენ გადადგმული ნაბიჯები იყო. მათ მრავალი ხატი შესწირეს ჯუმათის ეკლესიას, ააგეს ლიხაურის ეკლესიის სამრეკლო. გიორგის ძე ლომა და მისი მეუღლე ადასუჯანი განსაკუთრებულ მზრუნველობას იჩენდნენ იერუსალიმის ჯვრის მონასტრისადმი. მათი სახელები არაერთხელაა მოხსენიებული მონასტრის აღაპებში.
ბერძნულ წყაროებში გურიელს პირველად იხსენიებს XV სუაკუნის ისტორიკოსი მიქაელ პანარეტოსი, რომელიც ახსენებს, რომ გურიელს მოლაპარაკება ჰქონდა ტრაპიზონის მეფესთან. თუმცა პანარეტს გურიელის სახელი აღნიშნული არ აქვს.
გურიის სამთავროს პერიოდი
XIII საუკუნიდან მოყოლებული გურიის ერისთავები თანდათან იღებდნენ მთავრისთვის დამახასიათებელ ატრიბუტებს და თავისუფლდებოდნენმეფეზე ეკონომიკური, სამხედრო და პირადი დამოკიდებულებისგან. საქართველოს სამეფოს დაშლის შემდეგ გურიის საერისთავოს ბაზაზე ჩამოყალიბდა გურიის სამთავრო.
სამთავროს პერიოდში გურიელად იწოდებოდა გურიის გამგებელი, ფეოდალური სახლის უფროსი, სახლის სხვა წევრები - ბატონიშვილებად. გურიელების ძირითადი რეზიდენცია იყო ოზურგეთი, საგვარეულო საძვალე - შემოქმედის ეკლესია. XVII საუკუნის II ნახევრიდან სამთავრო ტახტზე გურიელებს ოსმალეთის სულთანი ამტკიცებდა. XVIII საუკუნის 70-იანი წლებიდან გურიელები ფაქტობრივად გათავისუფლდნენ ოსმალეთზე დამოკიდებულებიდან. გურიელების ხელისუფლება რუსეთის მთავრობამ ოფიციალურად 1828 წელს გააუქმა, ხოლო 1850 წელს გურიის ბატონიშვილთა 4 ოჯახს უწარჩინებულეს თავადთა ხარისხი დაუმტკიცა. ამის შემდეგ „გურიელი“ მათ გვარად იქცა.
უიარაღო
კონდრატე დავითის ძე თათარიშვილი (ფსევდონიმი — უიარაღო) (დ. 21 სექტემბერი, 1872, აბასთუმანი, ახლანდელი ზუგდიდის მუნიციპალიტეტი — გ. 9 მაისი, 1929, თბილისი) — ქართველი მწერალი.
გურიელები
რესურსები ინტერნეტში
*
უიარაღო
ბიოგრაფია
1887 წლიდან სწავლობდა თბილისის, 1893 წლიდან კიევის სასულიერო სემინარიაში (დაამთავრა 1894). პირველი მოთხრობა „მშვიდობით“ 1895 გამოაქვეყნა ჟურნალ „მოამბეში“. 1896 მღვდლად ეკურთხა. სიკვდილმისჯილი რევოლუციონერი ჯარისკაცების გამოსარჩლებისათვის 1906 წელს ეკლესიიდან განდევნეს.
საქართველოს საფეხბურთო თასი 1998-1999
საქართველოს თასი 1998-99 — საქართველოს თასის მეცხრე გათამაშება ფეხბურთში. გამარჯვებული გახდა ქუთაისის „ტორპედო“, რომელმაც ფინალში წყალტუბოს „სამგურალი“ დაამარცხა თერთმეტმეტრიანების სერიაში.
უიარაღო
ბიოგრაფია
უიარაღომ განაგრძო ინტენსიური ლიტერატურული მოღვაწეობა. თანამშრომლობდა ჟურნალ-გაზეთებში („მოამბე“, „ჯეჯილი“, „კვალი“, „მეგობარი“, „დროება“ და სხვა). მოთხრობებში „მე და ბიძაჩემი“, „ჩაიზე“, „უსიამოვნო შეხვედრა“, „რეაქცია“, „პირუთვნელი დაფასება“, „წესდება“ (1900-1913) მწერალი ამხელდა ბურჟუაზიული საზოგადოების მანკიერებას. მისი პუბლიცისტური წერილები მიმართული იყო ცარიზმის წინააღმდეგ. პოლიციის ზედამხედველობის ქვეშ მყოფი უიარაღო იძულებული გახდა 1912 წელს გასცლოდა საქართველოს.
1912-1919 წლებში იგი სწავლობდა ბრიუსელის უნივერსიტეტის საბუნებისმეტყველო ფაკულტეტის გეოლოგიურ განყოფილებაზე. საქართველოში დაბრუნების შემდეგ (1921) მუშაობდა თსუ-ის გეოლოგიის კათედრის ასისტენტად, 1923 წლიდან აგრეთვე საქართველოს სახელმწიფო მუზეუმის გეოლოგიურ განყოფილებაში. უიარაღოს სამეცნიერო შრომები ძირითადად შეეხება კოლხეთის დაბლობის, ალაზნის ველისა და თრიალეთის აღმოსავლეთ ნაწილის ჰიდროგეოლოგიურ საკითხებს. იკვლევდა აგრეთვე საშენი მასალებისა და ბენტონიტური თიხების საბადოთა გეოლოგიურ საკითხებს.
საქართველოს საფეხბურთო თასი 1998-1999
რესურსები ინტერნეტში
კატეგორია:საქართველოს საფეხბურთო თასი
უიარაღო
ბიოგრაფია
უიარაღოს უმნიშვნელოვანესი თხზულება, რომელმაც საყოველთაო აღიარება მოუპოვა ავტორს, არის ისტორიული მოთხრობა „მამელუკი“ (გამოქვეყნდა 1912, კრებული „გრდემლი“, წიგნი II, ფილმი („მამლუქი“), 1958). მოთხრობა ძველი საქართველოს ერთ-ერთ უმწვავეს სატკივარს - ყმების უცხოეთში გაყიდვას ეხება. მკვეთრმა პატრიოტულმა სულისკვეთებამ, მძაფრ სიუჟეტთან შერწყმულმა ნათელმა და შთამბეჭდავმა სტილმა განაპირობა რევოლუციამდელი პროზის ამ „პატარა შედევრის“ (ტიციან ტაბიძე) ფართო პოპულარობა.
უიარაღოს ეკუთვნის აგრეთვე რომანი „მაძიებელნი“ (დაიწერა 1902, პირველად შემოკლებულად დაისტამბა 1940 წელს ჟურნალ „მნათობში“). 1957-1958 წლებში გამოქვეყნდა მწერლის თხზულებათა სრული კრებული ორ ტომად (შემდგენელი, მონოგრაფიული ნარკვევისა და ბიბლიოგრაფიული შენიშვნებისა ავტორი სოლომონ ცაიშვილი).
დაკრძალულია მწერალთა და საზოგადო მოღვაწეთა დიდუბის პანთეონში.
რესურსები ინტერნეტში
კატეგორია:ქართველი მწერლები კატეგორია:ქართველი გეოლოგები კატეგორია:ზუგდიდის მუნიციპალიტეტში დაბადებულები კატეგორია:დიდუბის პანთეონში დაკრძალულები
Tasmadaphne aculeola
Tasmadaphne aculeola — მოლუსკების ტიპის მუცელფეხიანთა კლასის ერთ-ერთი წარმომადგენელი. მიეკუთვნება Turridae-ს ოჯახს.
სქოლიო
კატეგორია:მუცელფეხიანები
კახური თეთრი
კახური თეთრი — ქართული საშემოდგომო ატმის ჯიში. გავრცელებულია კახეთში. ხე სწრაფად იზრდება, მომრგვალო ვარჯი აქვს. მე-3 წლიდან მსხმოიარობს. ნაყოფი მწიფდება სექტემბრის ბოლოს, მსხვილი და მრგვალია, ღარი ოდნავ ემჩნევა, სახრავია. აქვს მოთეთრო, მკვრივი და თხელი შებუსული კანი, თეთრი, მკვრივი, ტკბილი, ოდნავ მწკლარტე, წვნიანი, არომატული რბილობი. კარგი საკომპოტე და სასუფრე ჯიშია.
ზანავი (ბორჯომის მუნიციპალიტეტი)
ზანავი — სოფელი ბორჯომის მუნიციპალიტეტში (ყვიბისის თემი). ბორჯომის ხეობაში, მდინარე მტკვრის მარცხენა ნაპირზე. ზღვის დონიდან 795 მეტრი, ბორჯომიდან 9 კილომეტრი. სოფელში მოიპოვება მინერალური წყალი.
დემოგრაფია
2014 წლის აღწერის მონაცემებით სოფელში ცხოვრობს 251 ადამიანი.
სქოლიო
კატეგორია:ბორჯომის მუნიციპალიტეტის სოფლები
დან-ბლანში
დან-ბლანში (Dent Blanche თეთრი კბილი) — მწვერვალი პენინის ალპებში, შვეიცარიაში. მდებარეობს ვალეს კანტორაში. სიმაღლე 4356 მ. წარმოადგენს ალპების ერთ-ერთ უმაღლეს წერტილს. დან-ბლანში მნიშვნელოვანი გეოგრაფიული ადგილია. გეოლოგიური თვალსაზრისით დან-ბლანში და მის მეზობლად მდებარე სხვა მწვერვალები (მათ შორის მატერჰორნი) წარმოადგენენ კლდეებს, დაფარულს ტექტონიკური საფრით. აგებულია მეტამორფული ქანებით, ძირითადად გნაისებითა და გაბროთი. პირველი ასვლა განხორციელდა სამხრეთი თხემიდან, 1862 წლის 18 ივლისს.
დონალდ საზერლენდი
დონალდ საზერლენდი (Donald Sutherland დ. 17 ივლისი, 1935) — კანადელი მსახიობი. მისი კარიერა 60 წელზე მეტს მოიცავს. არის მსახიობ კიფერ საზერლენდის მამა.
რესურსები ინტერნეტში
კატეგორია:კანადელი მსახიობები კატეგორია:დაბადებული 1935 კატეგორია:დაბადებული 17 ივლისი კატეგორია:XX საუკუნის მსახიობები კატეგორია:XXI საუკუნის მსახიობები კატეგორია:ხელოვნებისა და ლიტერატურის ორდენის კავალრები კატეგორია:პრაიმტაიმის ემის ჯილდოს მფლობელები კატეგორია:საპატიო ოსკარის კავალრები
1657
თარიღი უცნობია
*
სულეიმან კერიმოვი
სულეიმან კერიმოვი (რუს. Сулейма́н Абусаи́дович Кери́мов) (დ. 12 მარტი, 1966, დერბენტი, დაღესტნის ასსრ, რსფსრ, სსრკ) — მეწარმე და პოლიტიკოსი, რუსეთის ერთ-ერთი უმდიდრესი ადამიანი, რუსეთის პარლამენტის სენატის წევრი დაღესტნის რესპუბლიკიდან (2008 წლიდან), რუსეთის ფედერაციის სახელმწიფო დუმის დეპუტატი 1999-2007 წლებში.
„კომერსანტის“ ვერსიით, 2020 წლის მონაცემებით, კერიმოვი შევიდა რუსეთის მეწარმეების ტოპ ათეულში.
ბიოგრაფია
სულეიმან კერიმოვი, ეროვნებით ლეზგი, დაიბადა 1966 წლის 12 მარტს დერბენტში. მამა — იურისტი, დედა — ბუხჰალტერი. ჭაბუკობაში გატაცებული იყო ძიუდოთი, იყო არაერთგზის ჩემპიონი სხვადასხვა პირველობებსა და მათემატიკურ ოლიმპიადებზე, აქვს პირველი სპორტული თანრიგი ჭადრაკში. 1989 წელს დაამთავრა დაღესტნის სახელმწიფო უნივერსიტეტი.
1989-1995 წლებში მუშაობდა ელექტრო-მრეწველობის სამინისტროს ქარხანა „ელტავში“ დაწყებული ეკონომისტიდან, დამთავრებული გენერალური დირექტორის მოადგილემდე ეკონომიკის საკითხებში. 1995 წლიდან კომპანია „საიუზ-ფინანსის“ (მოსკოვი) გენერალური დერექტორია. 1997 წლიდან ეწეოდა სამეცნიერო საქმიანობას. 1999 წელს იყო ავტონომიური არაკომერციული ორგანიზაცია „კორპორაციის საერთაშორისო ინსტიტუტის“ დირექტორის მოადგილე. დაჯილდოვებულია მეგობრობის ორდენით.
ქველმოქმედება
კერიმოვის მხარდაჭერით 2022 წლის ივლისში დერბენტში დამთავრდა ნიზამი განჯელის სახელობის პარკის რეკონსტრუქცია, ასევე მუზეუმის, ბიბლიოთეკის, სამეთვალყურეო კოშკის, საბავშვო ქალაქის მშენებლობები. გაიხსნა რუსეთში ყველაზე დიდი ფერად-მუსიკალური შადრევანი
სქოლიო
კატეგორია:დაღესტანი კატეგორია:პოლიტიკოსები კატეგორია:დაბადებული 1966 კატეგორია:დაღესტნის სახელმწიფო უნივერსიტეტის კურსდამთავრებულები კატეგორია:რუსეთის მილიარდერები კატეგორია:რესეთის ფედერაციის სახელმწიფო დუმის დეპუტატები
პენინის ალპები (მრავალმნიშვნელოვანი)
პენინის ალპები შეიძლება აღნიშნავდეს:
თიოურსაუ
თიოურსაუ — ყველაზე დიდი და გრძელი მდინარე კუნძულ ისლანდიაზე. მიედინება ქვეყნის სამხრეთ-დასავლეთ ნაწილში, მაქსიმალურად წყალუხვია ზაფხულში. სათავეს იღებს ჰაფსიოკულის მყინვარიდან და ჩაედინება ატლანტის ოკეანეში. გააჩნია ორი ჰესი.
რესურსები ინტერნეტში
კატეგორია:ისლანდიის მდინარეები
პატარა სმადა
პატარა სმადა — სოფელი სამხრეთ საქართველოში, სამცხე-ჯავახეთის მხარის ადიგენის მუნიციპალიტეტში, ჩორჩანის თემში. მდებარეობს ახალციხის ქვაბულში, მდინარე ქვაბლიანის მარცხენა მხარეს, ზღვის დონიდან 1200 მეტრზე. დაბა ადიგენიდან დაშორებულია 7 კილომეტრით, ახალციხიდან (უახლოესი რკინიგზის სადგური) 24 კილომეტრით.
დემოგრაფია
2014 წლის აღწერის მონაცემებით სოფელში ცხოვრობს 259 ადამიანი.
სქოლიო
კატეგორია:ადიგენის მუნიციპალიტეტის სოფლები
Reckoning (R.E.M.-ის ალბომი)
Reckoning — ამერიკული ალტერნატიული როკ-ჯგუფ R.E.M.-ის მეორე სტუდიური ალბომი. გამოვიდა 1984 წელს. ალბომი გამოსცა ლეიბლმა I.R.S..
2009 წლის დელუქს გამოცემის დამატება (Live at the Aragon Ballroom)
ალბომის პრომო-ჩანაწერი დამალულია ბონუს-დისკის შესავალში.
სქოლიო
კატეგორია:R.E.M.-ის ალბომები კატეგორია:1984 წლის ალბომები კატეგორია:I.R.S. Records-ის ალბომები
მთვარის ჰალო
მთვარის ჰალო (22°-იანი ჰალო, მთვარის რგოლი) — ოპტიკური ფენომენის ერთ-ერთი ტიპი, რომელიც შემთხვევით მზის ან მთვარის გარშემო წარმოქმნის 22°-იან წრეს (მას მთვარის რგოლს ან ზამთრის ჰალოსაც უწოდებენ). წარმოიქმნება მაშინ, როდესაც მზის შუქი გარდატყდება ატმოსფეროში არსებული მილიონობით ქაოსურად ორიენტირებული მრავალკუთხედი ყინულის კრისტალების საშუალებით. ჰალო დიდია; მისი რადიუსი, უხეშად რომ შედარდეს, არის შენი მხრებიდან გაშლილი ხელების ზომის.
როდესაც შუქი მრავალკუთხედი ყინულოვან პრიზმების 60°-იან წვეროში გაივლის, ის ორჯერ გადაიხრება, რაც ვლინდება გადახრილი კუთხეებით 22°-დან 50°-მდე. მინიმალური გადახრის კუთხე თითქმის 22°-ია ან უფრო განსაკუთრებული შემთხვევაში, საშუალოდ21,84°; წითელ სინათლეზე ის 21.54°–ია და ლურჯზე 22,37°. ტალღის სიგრძეზე დამოკიდებული ვარიაცია გარდატეხაში იწვევს წრის შიდა კუთხეების მოწითალო ფერს, ხოლო გარეთა კუთხეები მოლურჯოდ გვევლინება. როდესაც სინათლე არ გარდატყდება 22°-ზე მცირე კუთხეზე, მაშინ ჰალოში დანახული ცა უფრო მუქი და ბნელია. 22°-იანი ჰალოს დანახვა წელიწადში 100-ჯერაცაა შესაძლებელი.
ლეგენდაში ნათქვამია, რომ მთვარის რგოლები გვაფრთხილებენ შტორმების მოახლოებას. სხვა ჰალოების მსგავსად, 22°-იანი ჰალოები ჩნდებიან, როდესაც ცა დაფარულია თხელი ბუმბულისებრი ღრუბლებით, რომლებიც რამდენიმე დღით ადრე ჩნდებიან დიდ შტორმამდე.
მსგავსი ფენომენი, სახელად „გვირგვინები,“ გამოწვეულია წყლის წვეთებით და ისინი ბევრად უფრო პატარები და უფრო ფერადები არიან, ვიდრე 22°-იანი ჰალოები.
სქოლიო
კატეგორია:ოპტიკური ფენომენი
Lasioglossum falcatum
Lasioglossum falcatum — მწერი ჰალიქტიდების ოჯახისა. შედის მსოფლიოში ყველაზე მრავალრიცხოვან — Lasioglossum-ის გვარში. აღწერილია 1995 წელს.
სქოლიო
falcatum
Tasmadaphne spicula
Tasmadaphne spicula — მოლუსკების ტიპის მუცელფეხიანთა კლასის ერთ-ერთი წარმომადგენელი. მიეკუთვნება Turridae-ს ოჯახს.